Prem Tinsulanonda

Prem Tinsulanonda (, 26. elokuuta 1920 Songkhla, Siam – 26. toukokuuta 2019 Bangkok, ThaimaaPrem Tinsulanonda, King’s Advisor and Statesman, Dies at 98) oli thaimaalainen kenraali evp., joka toimi maan pääministerinä 1980–1988.

Syrjäytetty pääministeri Thaksin Shinawatra ja hänen tukijansa syyttävät häntä vuoden 2006 sotilasvallankaappauksen suunnittelusta ja sen jälkeisen Surayud Chulanontin hallituksen valtaannostosta.

Prem oli kuningas Bhumibol Adulyadejin valtaneuvoston puheenjohtaja ja kuninkaan kuoltua 13. lokakuuta 2016 hän toimi maan valtionhoitajana 1. joulukuuta asti, jolloin parlamentti nimitti prinssi Maha Vajiralongkornin virallisesti uudeksi kuninkaaksi.

Pääministerinä

Premin edeltäjä pääministerinä oli kenraali Kriangsak Chomanan, joka johti sotilasvallankaappausta 1977. Kriangsak luopui vallasta vapaaehtoisesti helmikuussa 1980, jolloin armeijan komentaja Premista tuli pääministeri.

Huhtikuussa 1981 "Nuorten upseerien klubi" -niminen ryhmittymä, lempinimeltään "nuorturkkilaiset" (the Young Turks) kapinoi ja hallitsi kaksi päivää pääkaupunkia, muttei saanut kuninkaan hyväksyntää vallankaappaukselleen. Toinen vallankaappausyritys vuonna 1985 kesti vain kymmenisen tuntia.THAILAND - A Country Study, POLITICAL DEVELOPMENTS, 1980-87, Federal Research Division of the Library of Congress

Lähteet

 Aiheesta muualla 

Luokka:Thaimaalaiset kenraalit
Luokka:Thaimaan pääministerit
Luokka:Valtionhoitajat
Luokka:Vuonna 1920 syntyneet
Luokka:Vuonna 2019 kuolleet